ασυλον κατα τα προστεταγμενα. βασιλει πτολεμαιωι και βασιλισσηι κλεοπατραι τηι και τρυφαινηι θεοις φιλοπατορσι και φιλαδελφοις χαιρειν απολλοφανης βιωνος αντιοχευς των φιλων και χιλιαρχων λογχοφορων. υπαρχει εν ευημεριαι κωμηι του αρσινοιτου της θεμιστου μεριδος ιερον ψοσναυτος και πνεφερωτος και σοξιτος θεων κροκοδειλων εν ωι και ανακειντ[αι] των προγονων υμων εικονες τουτων δε χαριν [επει] καυτο το ιερον πεπαλαιωσθαι και των ειθισμενων επιτελεισθαι υπερ τε υμων και των τεκνων θυσιων και σπονδων εμποδιζομενων αυτος τε ευσεβως διακειμενος προς το θειον και προαιρουμενος ανοικοδομησαι τουτο συν τωι περιβολωι αναθειναι δε και υμων των μεγιστων βασιλεων [εικ]ονας προς το επιφανεστατου τοπου γενη[θε]ντος πολυ μαλλον τα νομιζομενα τοις θεοι[ς] επιτεληται αξιω του πραγματος αβαρους οντο[ς] εαν φαινηται προσταξαι περι τουτων απολλω[νιωι] τωι συγγενει και στρατηγωι του νομου επιχωρησαι υμιν το προκειμενον επι[τε]λεσαι οντος ασυλου μηδενος εισβιαζομενου μητε τους εν τωι ιερωι ιερει[ς] και παστοφορους και τους αλλο[υς] παρενοχλουντος ενκολαφθηναι δ[ε] την τε εντευξιν και το προς αυτην προστεταγμενον ευτυχει. τωι στρατηγωι επιχωρησαι ετους φαρμουθι επι λεσωνου αρμοδιου του ασκληπιαδου μακεδονος των κατοικων ιππεων. εγραψε πτολεμαιος διδυμου κοινος γραμματευς.
Eg. — Euhemeria (Qasr el-Banat) — 69 BC — SB 3.6154
 69 BC 